Curu

U Curu (Genista salzmannii) hè una pianta chì faci parti di a famiglia di i Fabaceae. Si trova in Corsica è in Sardegna. U so nomu scentificu, Genista salzmannii, faci rifarenza à P. Salzmann (1781-1851), un botanistu tedescu, chì era medicu in Montpellier. 

U curu hè altu 50 à 110 cm. Fiurisci da marzu à ghjugnu. I fiori di  u curu sò giaddi. I casci sò appena pilosi annantu à u sopra. Sò longhi 3 à 8 mm. Hè una panta ermafrudita. 

I sinonimi di Genista salzmannii sò:
 Genista lobelii proles salzmannii
 Genista aspalathoides var. salzmannii Asch. & Graebn.

 In Corsica 

U curu hè cumunu in Corsica. 'Ssa spezia di ghjinestra hè endemica di a Corsica è di a Sardegna. Ci sò dui variità di Genista salzmannii in l'isula:
 Genista salzmannii salzmannii : 'ssa variità hè piaghjinca
 Genista salzmannii lobelioides: 'ssa variità hè muntagnola, è si scontra da 1000 à 2100 metri
U curu si trova in particulari annantu à una striscia litturali di circa sei ettari, da quandi à a piaghja di u Ricantu, in Aiacciu, ind'eddu stà u sammartinu d'Aiacciu, una spezia di sammartinu endemica di Corsica è unica in u mondu.

Citazioni
U curu hè citatu calchì volta in a litteratura in lingua corsa. Par esempiu in I buciuleddi d'Anghjulu Canarelli: O beddi si vo aviati vistu i cuscinedda di Gennartu, i mazzuli di Curu, di Coria, di Lepru Corsu, i brancona di Ghjineparu chì si scuzzulaiani, e tutti sti buciuleddi lighjeri schieti parfumati chi si mischiavani in un buciuliddumu ch’un capiu mancu più.

 Da veda dinò 
 a flora di Corsica
Canofula
Saponaria ocymoides alsinoides
Sciuppuleddu

Categoria:Piante medicinale è officinale
Categoria:Caryophyllaceae
Categoria:Flora di Corsica